ZAPISNIK

22. sjednice Vijeća Gradske četvrti Trešnjevka - jug održane 16. ožujka 2023. (četvrtak) u objektu mjesne samouprave, Koprivnička ulica 47, dvorana 14, s početkom u 18:00 sati.

PRISUTNI ČLANOVI VIJEĆA:
Rada Borić, Ante Ćosić, Marina Ivandić, Davor Jandrić, Nenad Ljubić, Josip Markanović, Elvira Mulić, Zvonimir Mustaf, Jagoda Novak, Larisa Petrić, Irena Rožman, Danijel Samaržija, Marin Sladić, Daniela Širinić, Davor Terzić, Nikola Tomašegović, Esad Turković i Slaven Vukasović.

ODSUTNI ČLANOVI VIJEĆA: Krešimir Bikić.

OSTALI PRISUTNI: 
	Tihana Soljankić – predsjednica VMO Gajevo
Marko Palada – predsjednik VMO Prečko
Marijana Hrestak – voditeljica Područnog odsjeka Trešnjevka-jug
Božidarka Ciglar – viši stručni suradnik u Područnom odsjeku Trešnjevka-jug

Predsjednica pozdravlja prisutne članove Vijeća i goste te konstatira da sjednici prisustvuje 18 od 19 članova Vijeća Gradske četvrti Trešnjevka – jug te otvara 22. sjednicu Vijeća.
Predsjednica predlaže prihvaćanje zapisnika 21. sjednice Vijeća Gradske četvrti Trešnjevka – jug.
Vijeće jednoglasno prihvaća tekst zapisnika 21. sjednice Vijeća održane 16. veljače 2023..
Predsjednica predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda.

Zbog zahtjeva za dostavom dodatnih informacija o predmetnoj temi predsjednica Vijeća Elvira Mulić predlaže izostavljanje točke 2. predloženog dnevnog reda: 
●	Prodaja zemljišta oznake z.k.č.br. 6093/2 i 6093/3 obje k.o. Vrapče novo.
Vijeće jednoglasno prihvaća prijedlog da se točka 2. izostavi s dnevnog reda.
Predsjednica predlaže da se članovi Vijeća izjasne ukoliko ima prijedloga da se izmjeni redoslijed točaka dnevnog reda te ukoliko ima prijedloga za dopunu dnevnog reda.
Nema prijedloga.
Predsjednica Vijeća predlaže da dosadašnje točke dnevnog reda od 3. do 10. postanu točke 2. do 9..
Vijeće jednoglasno prihvaća prijedlog redoslijeda točaka dnevnog reda.
Vijeće jednoglasno prihvaća izmijenjeni dnevni red koji glasi:
DNEVNI RED
1. Plan utroška ostalih nespomenutih rashoda poslovanja u 2023.
2. Postava prepreka:
a) između Hećimovićeve ulice 15 i ulice Srednjaci 16
b) u Ožujskoj ulici 14
c) prijedlog postave zaštitnih stupića na zapadnom nogostupu ulice Jarun od Ulice don Petra Šimića do ulice Bartolići 2
d) prijedlog postave visokih klamerica i zaštitnih stupića u Petrovaradinskoj ulici, sjeverozapadno od kbr.47 i na križanju ulice Mlake sa Sibeliusovom ulicom prema priloženim skicama
e) prijedlog postave zaštitnih stupića s mehanizmom za vađenje u ulici Hrgovići 75
f) uređivanje odvojka Lopatinečka ulica 48 – Cenkovečka ulica 48
3. Regulacija prometa i postava prometne opreme:
a)  promet u Ulici Augusta Prosenika
b) pojačana kontrola prometa na križanju Horvaćanske ceste s Ulicom Bernarda Vukasa kod Osnovne škole Ivana Meštrovića
c) prijedlog uspostave jednosmjerne regulacije prometa u Ulici Josipa Vogrinca
d) prometna sigurnost na križanju Lopatinečke ulice i ulice Vrbani
4. Promet u mirovanju:
a) parkiranje u Dugoratskoj ulici
b) nepropisno parkiranje vozila na nogostupu uz pješačke prijelaze u Kikićevoj ulici 4 i 16
c) prijedlog izmjene prometnog rješenja prometa u mirovanju u dijelu Prometnog elaborata za poboljšanje prometa na području Mjesnog odbora Knežija u Papovoj ulici
5. Prijedlog za postavu stalaka za bicikle „klamerica“ u mjesnim odborima Horvati-Srednjaci, Jarun, Knežija i Vrbani
6. Izmjena naziva tramvajskog stajališta Slavenskoga u Slavenskoga-jug
7. Izgradnja nadstrešnice na autobusnom stajalištu „Knežija“ linije 109
8. Davanje suglasnosti na mogućnost zamjene postojećeg kontejnera na malonogometnom igralištu Kocka u Parku Emila Cossetta uz Tijardovićevu ulicu
9. Pitanja, prijedlozi i obavijesti
Ad. 1. Plan utroška ostalih nespomenutih rashoda poslovanja u 2023.:
Članovi Vijeća primili su materijal uz poziv. Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Danijel Samaržija i Elvira Mulić. 
Nakon rasprave Vijeće jednoglasno donosi
Z A K LJ U Č A K 
O PRIJEDLOGU UTROŠKA SREDSTAVA S POZICIJE
 OSTALI NESPOMENUTI RASHODI POSLOVANJA
1. Vijeće Gradske četvrti Trešnjevka - jug iz Razdjela Proračuna Grada Zagreba 0502, na poziciji 134-3299 "Ostali nespomenuti rashodi poslovanja" za 2023. raspolaže sa 5.300,00 €.
2. Vijeće Gradske četvrti predlaže utrošak sredstava iz točke 1. ovog zaključka na sljedeći način:
I. Društvena, edukativna, kulturna, sportska i druga događanja        	5.300,00 €.
3. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.
Ad. 2. Postava prepreka:
	Članovi Vijeća primili su materijal uz poziv. Predsjednica uvodno obrazlaže predmetnu točku dnevnog reda te predaje riječ Zvonimiru Mustafu u ime Odbora za promet. 
	Predsjednica predlaže objedinjeno glasanje o dostavljenim prijedlozima zaključaka za podtočke a) do f) ove točke dnevnog reda te otvara raspravu.
	Bez rasprave Vijeće uz 16 glasova ZA i 2 SUZDRŽANA donosi
Z A K LJ U Č A K 
o objedinjenom glasanju 2. točke dnevnog reda 22. sjednice Vijeća Gradske četvrti Trešnjevka-jug
1. Vijeće će o dostavljenim prijedlozima zaključaka za 2. točku dnevnog reda 22. sjednice Vijeća, od pod točke a) do f), glasati objedinjeno.
2. Zaključak dostaviti Gradskom uredu za mjesnu samoupravu, civilnu zaštitu i sigurnost.

a) između Hećimovićeve ulice 15 i ulice Srednjaci 16
b) u Ožujskoj ulici 14
c) prijedlog postave zaštitnih stupića na zapadnom nogostupu ulice Jarun od Ulice don Petra Šimića do ulice Bartolići 2
d) prijedlog postave visokih klamerica i zaštitnih stupića u Petrovaradinskoj ulici, sjeverozapadno od kbr.47 i na križanju ulice Mlake sa Sibeliusovom ulicom prema priloženim skicama
e) prijedlog postave zaštitnih stupića s mehanizmom za vađenje u ulici Hrgovići 75
f) uređivanje odvojka Lopatinečka ulica 48 – Cenkovečka ulica 48

Predsjednica otvara raspravu za podtočke a) do f). U raspravi sudjeluju: Irena Rožman, Jagoda Novak, Elvira Mulić, Slaven Vukasović, Daniela Širinić, Danijel Samaržija, Zvonimir Mustaf, Nenad Ljubić, Josip Markanović, Ante Čosić i Rada Borić.
Nakon rasprave Vijeće uz 16 glasova ZA i 2 SUZDRŽANA donosi
Z A K LJ U Č A K
o postavi prepreka između 
Hećimovićeve ulice k.br. 15 i ulice Srednjaci k.br. 16
1. Vijeće je razmatralo prijedlog Mjesnog odbora Horvati-Srednjaci o postavi prepreka u svrhu onemogućavanja prolaska vozila preko zelene površine između Hećimovićeve ulice k.br. 15 južno i ulice Srednjaci k.br. 16 sjeverno.
2. Vijeće je suglasno s navedenim prijedlogom te predlaže postavu prirodnih prepreka na predmetnoj lokaciji u vidu grmlja dostupnoga u ponudi Zagrebačkog Holdinga d.o.o. Podružnice Zrinjevac. 
3. Zaključak dostaviti Gradskom uredu za obnovu, izgradnju, prostorno uređenje, graditeljstvo, komunalne poslove i promet – Odsjeku za zelene površine i Gradskom uredu za mjesnu samoupravu, civilnu zaštitu i sigurnost.
Z A K LJ U Č A K
o postavi fizičkih prepreka u Ožujskoj ulici 14
1. Vijeće je razmatralo prijedlog Mjesnog odbora Vrbani o postavi fizičkih prepreka u Ožujskoj ulici 14.
2. Vijeće je suglasno s prijedlogom te predlaže postavu posuda s ukrasnim biljem „žardinjera“ na navedenoj lokaciji označenoj na karti u prilogu. 
3. Zaključak dostaviti Gradskom uredu za obnovu, izgradnju, prostorno uređenje, graditeljstvo, komunalne poslove i promet – Sektoru za promet i Gradskom uredu za mjesnu samoupravu, civilnu zaštitu i sigurnost.
Z A K LJ U Č A K
o prijedlogu postave zaštitne ograde za pješake na nogostupu 
u ulici Jarun od križanja s Ulicom don Petra Šimića 
do križanja s ulicom Bartolići
1. Vijeće je razmatralo prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet za postavom zaštitnih stupića na nogostupu u ulici Jarun od križanja s Ulicom don Petra Šimića do križanja s ulicom Bartolići.
2. Vijeće je suglasno s prijedlogom Vijeća Mjesnog odbora Jarun u dijelu koji se odnosi na potrebu postave zaštitnih prepreka na zapadnom nogostupu navedene lokacije, ali u tu svrhu traži postavu zaštitne pješačke ograde zbog njenog manjeg profila i posljedično zauzimanja manjeg dijela pješačke površine. Ukoliko zbog nedostatka minimalno- tehničkih i sigurnosnih uvjeta nogostupa postava predložene zaštitne pješačke ograde nije moguća, tada Vijeće podržava prijedlog za postavom zaštitnih stupića na predmetnoj lokaciji.
3. Zaključak dostaviti Gradskom uredu za obnovu, izgradnju, prostorno uređenje, graditeljstvo, komunalne poslove i promet – Sektoru za promet i Gradskom uredu za mjesnu samoupravu, civilnu zaštitu i sigurnost.
Z A K LJ U Č A K
o davanju suglasnosti na prijedlog postave visokih klamerica i zaštitnih stupića tip „Zagreb“ u Petrovaradinskoj ulici sjeverozapadno od k.br. 47
 i križanju ulice Mlake sa Sibeliusovom ulicom
1. Vijeće je razmatralo prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet o postavi visokih klamerica i zaštitnih stupića tip „Zagreb“ u Petrovaradinskoj ulici sjeverozapadno od k.br. 47 i križanju ulice Mlake sa Sibeliusovom ulicom.
2. Vijeće je suglasno s predmetnim prijedlogom.
3. Zaključak dostaviti Gradskom uredu za obnovu, izgradnju, prostorno uređenje, graditeljstvo, komunalne poslove i promet i Gradskom uredu za mjesnu samoupravu, civilnu zaštitu i sigurnost.
Z A K LJ U Č A K
o davanju suglasnosti na prijedlog postave zaštitnih stupića tip „Zagreb“ s mehanizmom za vađenje u ulici Hrgovići 75
1. Vijeće je razmatralo prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet o postavi zaštitnih stupića tip „Zagreb“ s mehanizmom za vađenje na vatrogasnom prilazu u ulici Hrgovići kod k.br. 75.
2. Vijeće je suglasno s predmetnim prijedlogom.
3. Zaključak dostaviti Gradskom uredu za obnovu, izgradnju, prostorno uređenje, graditeljstvo, komunalne poslove i promet – Sektoru za promet i Gradskom uredu za mjesnu samoupravu, civilnu zaštitu i sigurnost.
Z A K LJ U Č A K
o postavi posuda s ukrasnim biljem „žardinjera“ u odvojku Lopatinečke ulice 48
1. Vijeće je razmatralo prijedlog Vijeća Mjesnog odbora Vrbani o postavi ukrasnih žardinjera na jugoistočnom dijelu odvojka Lopatinečke ulice 48.
2. Vijeće nije suglasno s predmetnim prijedlogom jer je uvidom u Katastarski operat navedene lokacije, k.č.br. 5965/12 k.o. Vrapče, namjene put u posjedu naznačen kao javno dobro putevi.
3. Vijeće traži postavu posuda s ukrasnim biljem „žardinjera“ na lokaciju prikazanu u prilogu na izvatku iz Geoportala kako bi se omogućio kolni pristup objektu Cenkovečka ulica 48, a onemogućilo nepropisno kretanje vozila po nogostupu Horvaćanske ceste.
4. Zaključak dostaviti Gradskom uredu za obnovu, izgradnju, prostorno uređenje, graditeljstvo, komunalne poslove i promet – Sektoru za promet i Gradskom uredu za mjesnu samoupravu, civilnu zaštitu i sigurnost.
Ad. 3. Regulacija prometa i postava prometne opreme:
	Članovi Vijeća primili su materijal uz poziv. Predsjednica uvodno obrazlaže predmetnu točku dnevnog reda te predaje riječ Zvonimiru Mustafu u ime Odbora za promet. 
	Predsjednica predlaže objedinjeno glasanje o dostavljenim prijedlozima zaključaka za podtočke a) do d) ove točke dnevnog reda te otvara raspravu.
	Bez rasprave Vijeće uz 16 glasova ZA i 2 SUZDRŽANA donosi
Z A K LJ U Č A K 
o objedinjenom glasanju 3. točke dnevnog reda 22. sjednice Vijeća Gradske četvrti Trešnjevka-jug
1. Vijeće će o dostavljenim prijedlozima zaključaka za 3. točku dnevnog reda 22. sjednice Vijeća, od pod točke a) do d), glasati objedinjeno.
2. Zaključak dostaviti Gradskom uredu za mjesnu samoupravu, civilnu zaštitu i sigurnost.
a) promet u Ulici Augusta Prosenika
b) pojačana kontrola prometa na križanju Horvaćanske ceste s Ulicom Bernarda Vukasa kod Osnovne škole Ivana Meštrovića
c) prijedlog uspostave jednosmjerne regulacije prometa u Ulici Josipa Vogrinca
d) prometna sigurnost na križanju Lopatinečke ulice i ulice Vrbani
	Predsjednica otvara raspravu. U raspravi sudjeluje: Jagoda Novak.
	Nakon rasprave Vijeće uz 16 glasova ZA i 2 SUZDRŽANA donosi
Z A K LJ U Č A K
o prometu u Ulici Augusta Prosenika
1. Vijeće je razmatralo zaključak Vijeća Mjesnog odbora Gajevo o prometu u Ulici Augusta Prosenika.
2. Vijeće traži stručno mišljenje i prijedlog rješenja za sprječavanje prebrze vožnje u Ulici Augusta Prosenika, Gradskog ureda za obnovu, izgradnju, prostorno uređenje, graditeljstvo, komunalne poslove i promet – Sektora za promet zbog blizine dječjeg vrtića i osnovne škole.
3. Zaključak dostaviti Gradskom uredu za obnovu, izgradnju, prostorno uređenje, graditeljstvo, komunalne poslove i promet - Sektoru za promet i Gradskom uredu za mjesnu samoupravu, civilnu zaštitu i sigurnost.
Z A K LJ U Č A K
o pojačanoj kontroli prometa na pješačkom prijelazu 
na križanju Horvaćanske ceste s Ulicom Bernarda Vukasa 
(kod OŠ Ivan Meštrović)
1. Vijeće je razmatralo prijedlog Vijeća Mjesnog odbora Gajevo o pojačanoj kontroli prometa na pješačkom prijelazu križanja Horvaćanske ceste s Ulicom Bernarda Vukasa (kod OŠ Ivan Meštrović).
2. Vijeće traži stručno mišljenje i prijedlog rješenja Gradskog ureda za obnovu, izgradnju, prostorno uređenje, graditeljstvo, komunalne poslove i promet – Sektora za promet kojim bi se dodatno povećala sigurnost pješaka na navedenom pješačkom prijelazu. 
3. Do donošenja rješenja temeljem prijedloga iz točke 2. ovog zaključka, Vijeće predlaže pojačanu kontrolu brzine na predmetnoj lokaciji radi zaštite pješaka, poglavito djece na putu do škole.
4. Zaključak dostaviti Gradskom uredu za obnovu, izgradnju, prostorno uređenje, graditeljstvo, komunalne poslove i promet - Sektoru za promet, Ministarstvu unutarnjih poslova – Policijskoj upravi zagrebačkoj – II. Postaji prometne policije Zagreb i Gradskom uredu za mjesnu samoupravu, civilnu zaštitu i sigurnost.
Z A K LJ U Č A K
o davanju suglasnosti na prijedlog uspostave jednosmjerne regulacije prometa u Ulici Josipa Vogrinca
1. Vijeće je razmatralo prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet o uspostavi jednosmjerne regulacije u Ulici Josipa Vogrinca.
2. Vijeće je suglasno s predmetnim prijedlogom.
3. Zaključak dostaviti Gradskom uredu za obnovu, izgradnju, prostorno uređenje, graditeljstvo, komunalne poslove i promet - Sektoru za promet i Gradskom uredu za mjesnu samoupravu, civilnu zaštitu i sigurnost.
Z A K LJ U Č A K
o prometnoj sigurnosti na križanju Lopatinečke ulice i ulice Vrbani
1. Vijeće je razmatralo prijedlog Vijeća Mjesnog odbora Vrbani o povećanju prometne sigurnosti na križanju Lopatinečke ulice i ulice Vrbani.
2. Vijeće je suglasno s predmetnim prijedlogom te predlaže postavu horizontalne i vertikalne signalizacije „STOP“ na sporednoj ulici križanja Lopatinečke ulice i ulice Vrbani te postavu uspornika prometa u ulici Vrbani zbog neposredne blizine dječjeg vrtića prema skici u prilogu ovog zaključka.
3. Zaključak dostaviti Gradskom uredu za obnovu, izgradnju, prostorno uređenje, graditeljstvo, komunalne poslove i promet - Sektoru za promet i Gradskom uredu za mjesnu samoupravu, civilnu zaštitu i sigurnost.
Ad. 4. Promet u mirovanju:
	Članovi Vijeća primili su materijal uz poziv. Predsjednica uvodno obrazlaže predmetnu točku dnevnog reda te predlaže objedinjeno glasanje o dostavljenim prijedlozima zaključaka za podtočke a) do c) ove točke dnevnog reda te otvara raspravu.
	Bez rasprave Vijeće uz 16 glasova ZA i 2 SUZDRŽANA donosi
Z A K LJ U Č A K 
o objedinjenom glasanju 4. točke dnevnog reda 22. sjednice Vijeća Gradske četvrti Trešnjevka-jug
1. Vijeće će o dostavljenim prijedlozima zaključaka za 4. točku dnevnog reda 22. sjednice Vijeća, od pod točke a) do c), glasati objedinjeno.
2. Zaključak dostaviti Gradskom uredu za mjesnu samoupravu, civilnu zaštitu i sigurnost.
a) parkiranje u Dugoratskoj ulici
b) nepropisno parkiranje vozila na nogostupu uz pješačke prijelaze u Kikićevoj ulici 4 i 16
c) prijedlog izmjene prometnog rješenja prometa u mirovanju u dijelu Prometnog elaborata za poboljšanje prometa na području Mjesnog odbora Knežija u Papovoj ulici
	Predsjednica otvara raspravu. 
	Bez rasprave Vijeće uz 16 glasova ZA i 2 SUZDRŽANA donosi
Z A K LJ U Č A K
o parkiranju u Dugoratskoj ulici
1. Vijeće je razmatralo prijedlog Vijeća Mjesnog odbora Jarun o postavi vertikalne prometne signalizacije i obilježavanju novih parkirališnih mjesta u Dugoratskoj ulici.
2. Vijeće traži stručno mišljenje Gradskog ureda za obnovu, izgradnju, prostorno uređenje, graditeljstvo, komunalne poslove i promet - Sektora za promet o mogućnosti obilježavanja novih parkirališnih mjesta u Dugoratskoj ulici sukladno prijedlogu građana u prilogu ovog zaključka.
3. Zaključak dostaviti Gradskom uredu za obnovu, izgradnju, prostorno uređenje, graditeljstvo, komunalne poslove i promet - Sektoru za promet i Gradskom uredu za mjesnu samoupravu, civilnu zaštitu i sigurnost.
Z A K LJ U Č A K
o postavi posuda s ukrasnim biljem „žardinjera“ na nogostupu 
uz pješački prijelaz u Kikićevoj ulici 4 i 16
1. Vijeće je razmatralo prijedlog Vijeća Mjesnog odbora Horvati-Srednjaci o sprječavanju nepropisno parkiranih vozila na nogostupu uz pješački prijelaz u Kikićevoj ulici 4 i 16.
2. Vijeće je suglasno s prijedlogom postave fizičkih prepreka kako bi se spriječilo nepropisno parkiranje te predlaže postavu posuda s ukrasnim biljem na predmetnoj lokaciji.
3. Zaključak dostaviti Gradskom uredu za obnovu, izgradnju, prostorno uređenje, graditeljstvo, komunalne poslove i promet – Sektoru za promet i Gradskom uredu za mjesnu samoupravu, civilnu zaštitu i sigurnost.
Z A K LJ U Č A K
o prijedlogu izmjene prometnog rješenja prometa u mirovanju u dijelu Prometnog elaborata za poboljšanje prometa na području Mjesnog odbora Knežija u Papovoj ulici
1. Vijeće Gradske četvrti Trešnjevka-jug je razmatralo prijedlog Vijeća Mjesnog odbora Knežija kojim se traži izmjena prometnog rješenja prometa u mirovanju u dijelu Prometnog elaborata za poboljšanje prometa na području Mjesnog odbora Knežija (u daljnjem tekstu: Prometni elaborat) u Papovoj ulici.
2. Vijeće podržava prijedlog Vijeća Mjesnog odbora Knežija kojim se traži da nadležni Gradski ured za obnovu, izgradnju, prostorno uređenje, graditeljstvo, komunalne poslove i promet – Sektor za promet izvrši izvid na predmetnoj lokaciji te ponudi rješenje za promet u mirovanju bez zauzimanja prostora na nogostupu tj. bez smanjivanja zone pješačkog prometa.
3. Zaključak dostaviti Gradskom uredu za obnovu, izgradnju, prostorno uređenje, graditeljstvo, komunalne poslove i promet – Sektoru za promet i Gradskom uredu za mjesnu samoupravu, civilnu zaštitu i sigurnost
Ad. 5. Prijedlog za postavu stalaka za bicikle „klamerica“ u mjesnim odborima Horvati-Srednjaci, Jarun, Knežija i Vrbani
	Članovi Vijeća primili su materijal uz poziv. Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Danijel Samaržija, Elvira Mulić, Marin Sladić i Zvonimir Mustaf. 
	Nakon rasprave Vijeće uz 13 glasova ZA, 2 PROTIV i 3 SUZDRŽANA donosi
Z A K LJ U Č A K
o davanju suglasnosti na prijedlog lokacija za postavu stalaka za bicikle „klamerica“
1. Vijeće je razmatralo prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet s lokacijama za postavu stalaka za bicikle „klamerica“ u Ulici braće Domany 2, 4, 6 i 8, Kikićevoj ulici 1 i 17, Ulici Ante Pandakovića 2, Poljani Josipa Brunšmida 3, Rudeškoj cesti 148 i Palinovečkoj ulici 49.
2. Vijeće je suglasno s postavom stalaka za bicikle „klamerica“ na sljedećim predloženim lokacijama:
Ulica braće Domany 2, 4, 6 i 8,
Ulica Ante Pandakovića 2,
Poljana Josipa Brunšmida 3,
Rudeška ceta 148 i
Palinovečka ulica 49.
3. Zaključak dostaviti Gradskom uredu za obnovu, izgradnju, prostorno uređenje, graditeljstvo, komunalne poslove i promet – Sektoru za promet i Gradskom uredu za mjesnu samoupravu, civilnu zaštitu i sigurnost.
Ad. 6. Izmjena naziva tramvajskog stajališta Slavenskoga u Slavenskoga-jug
	Članovi Vijeća primili su materijal uz poziv. Predsjednica uvodno obrazlaže predmetnu točku dnevnog reda te otvara raspravu. 
	Bez rasprave Vijeće jednoglasno donosi
Z A K LJ U Č A K
o prijedlogu preimenovanja tramvajskog stajališta Slavenskog u Slavenskoga-jug
1. Vijeće Gradske četvrti Trešnjevka-jug je razmatralo prijedlog Vijeća Mjesnog odbora Prečko za preimenovanje tramvajskog stajališta Slavenskoga u Slavenskoga – jug.
2. Vijeće je suglasno s predmetnim prijedlogom.
3. Zaključak dostaviti Gradskom uredu za obnovu, izgradnju, prostorno uređenje, graditeljstvo, komunalne poslove i promet, trgovačkom društvu Zagrebački električni tramvaj d.o.o. te Gradskom uredu za mjesnu samoupravu, civilnu zaštitu i sigurnost
Ad. 7. Izgradnja nadstrešnice na autobusnom stajalištu „Knežija“ linije 109
	Članovi Vijeća primili su materijal uz poziv. Predsjednica uvodno obrazlaže predmetnu točku dnevnog reda te otvara raspravu. 
	Bez rasprave Vijeće jednoglasno donosi
Z A K LJ U Č A K
o izgradnji nadstrešnice na autobusnoj stanici na Selskoj cesti između Horvaćanske ceste i ulice Horvaćanski zavoj
1. Vijeće Gradske četvrti Trešnjevka-jug je razmatralo prijedlog Vijeća Mjesnog odbora Horvati-Srednjaci vezano za postavljanje nadstrešnice na autobusnoj stanici na Selskoj cesti između Horvaćanske ceste i ulice Horvaćanski zavoj (stajalište Knežija).
2. Vijeće je suglasno s predmetnim prijedlogom te će ga dostaviti nadležnom Gradskom uredu za obnovu, izgradnju, prostorno uređenje, graditeljstvo, komunalne poslove i promet, Odjelu za građenje komunalne infrastrukture, Odsjeku za građenje nerazvrstanih cesta na nadležno postupanje.
3. Zaključak dostaviti Gradskom uredu za obnovu, izgradnju, prostorno uređenje, graditeljstvo, komunalne poslove i promet – Odjelu za građenje komunalne infrastrukture - Odsjeku za građenje nerazvrstanih cesta i Gradskom uredu za mjesnu samoupravu, civilnu zaštitu i sigurnost
Ad. 8. Davanje suglasnosti na mogućnost zamjene postojećeg kontejnera na malonogometnom igralištu Kocka u Parku Emila Cossetta uz Tijardovićevu ulicu
	Članovi Vijeća primili su materijal uz poziv. Predsjednica uvodno obrazlaže predmetnu točku dnevnog reda te predaje riječ Nikoli Tomašegoviću u ime Odbora za prostorno uređenje.
	Predsjednica otvara raspravu. U raspravi sudjeluju: Marko Palada, Danijel Samaržija, Elvira Mulić, Nikola Tomašegović, Josip Markanović, Esad Turković, Irena Rožman, Davor Jandrić, Marin Sladić, Daniela Širinić, Davor Terzić, Jagoda Novak i Nenad Ljubić.
	Nakon rasprave vijeće jednoglasno donosi

Z A K LJ U Č A K 
o davanju suglasnosti na prijedlog zamjene postojećeg kontejnera na malonogometnom igralištu Kocka u Parku Emila Cossetta
1. Vijeće Gradske četvrti Trešnjevka-jug razmatralo je prijedlog Društva za športsku rekreaciju „MILAN“ za zamjenom postojećeg dotrajalog kontejnera na malonogometnom igralištu Kocka u Parku Emila Cossetta uz Tijardovićevu ulicu.
2. Budući da iz dostavljenog prijedloga nije vidljiva dimenzija objekta koji bi se postavio na javnoj površini niti njegov izgled, Vijeće upućuje podnositelja zahtjeva da se u svrhu ishođenja potrebnih dozvola za postavom kontejnera na površini javne namjene obrati Gradskom uredu za obnovu, izgradnju, prostorno uređenje, graditeljstvo, komunalne poslove i promet koji će po primitku istoga i u skladu s dosadašnjom praksom od Vijeća zatražiti suglasnost za navedenu postavu kontejnera na predmetnoj lokaciji.
3. Zaključak dostaviti Društvu za športsku rekreaciju „MILAN“ i Gradskom uredu za mjesnu samoupravu, civilnu zaštitu i sigurnost.

Ad. 9. Pitanja, prijedlozi i obavijesti
Predsjednica obavještava da će se 1. travnja 2023. godine od 10 do 13 sati na Tržnici Trešnjevka održati sajam zdravlja: Štampar u tvom kvartu.
Član Vijeća Danijela Samaržija postavlja upit o planu početka korištenja novog prostora mjesne samouprave u Koprivničkoj ulici 47 od strane korisnika. Predsjednica odgovara da je prema dosadašnjoj praksi vremenskih perioda korištenja prostora, početak planiran paralelno s početkom školske godine. Također obavještava da je u tijeku izrada novog prijedloga zaključka gradonačelnika o korištenju prostora mjesne samouprave i smatra da bi bilo dobro pričekati njegovo donošenje kako bi svi korisnici započeli korištenje po novim pravilima. Predsjednica Vijeća Mjesnog odbora Gajevo Tihana Soljankić nadodaje da u navedenom prostoru nedostaju još neki tehnički detalji koje je potrebno riješiti prije početka korištenja prostora od strane korisnika poput montaže kodiranih brava i organizacije odvoza otpada. 
Članica Vijeća Jagoda Novak u ime grupe članova Vijeća koju čine: Davor Terzić, Danijel Samaržija, Jagoda Novak, Ante Ćosić, Irena Rožman, Josip Markanović, Marin Sladić i Davor Jandrić dostavlja predsjednici pisani upit sadržaja kako slijedi:
„Poštovana gđo Mulić,
Glede izvedbe radova na SRC Jarun koji su u tijeku, postavljamo pismenim putem sljedeća pitanja vezano na sadržaj radova, kao i za participaciju predstavnika Vijeća gradske četvrti Trešnjevka jug te niza pripadajućih vijeća mjesnih odbora u odluci o njima:
- Kada se i na koji način službenim dopisom ili mailom s najavom radova upoznali s projektom  predstavnici vijeća Gradske četvrti Trešnjevka - jug, kao i predstavnici mjesnih odbora uz SRC Jarun? Molimo i skenirane dokumente koji o tome svjedoče.
- Temeljem kojeg se projekta izvode radovi, koji je izvor sredstava, izvođač i do kada će radovi trajati?
- Ako se radi o obnovi asfaltnoga sloja, zašto se pritom ruši drveće i uništava cca 1000 m2 javne površine?
- Na temelju kojih je konzultacija donesena, ako takva postoji, odluka o izmještanju prometa s jezera Jarun, o čemu saznajemo iz napisa u medijima, bez osiguravanja parkinga za oko 800 automobila koji u mirovanju mogu stati na područje SRC Jaruna i koji će redovito i daje dolaziti s ciljem rekreacije na SRC Jarun?
-  Kada će se i pod čijom koordinacijom provesti široke konzultacije o budućnosti Jaruna koje su zaključkom ovoga tijela izglasana?“.
Predsjednica zahvaljuje na dostavljenom upitu i odgovara da će isti uputiti nadležnom Gradskom uredu za mjesnu samoupravu, civilnu zaštitu i sigurnost na očitovanje.
Budući da više nitko ne traži riječ, predsjednica zaključuje sjednicu.
Dovršeno u 19:15 sati.

KLASA: 024-08/23-002/93
URBROJ: 251-11-13-15/009-23-4
Zagreb, 16. ožujka 2023.

Zapisnik vodila:
Božidarka Ciglar, dipl.ing.
Predsjednica
Vijeća Gradske četvrti
Trešnjevka – jug

Elvira Mulić, v.r

